Kjersti Ericsson

Kjersti Ericsson (født 18. januar 1944 i Oslo) er en norsk kriminolog, forfatter og tidligere politiker (AKP). Hun er professor i kriminologi ved Universitetet i Oslo.

Ericsson er opprinnelig utdannet psykolog, med embedseksamen i 1969, og arbeidet som vitenskapelig assistent og universitetslektor ved Psykologisk institutt ved UiO fra 1969 til 1978. Siden 1978 har hun vært ansatt ved Institutt for kriminologi og rettssosiologi (tidligere Institutt for kriminologi og strafferett). Hun ble førsteamanuensis i 1981 og professor i 1997. 

Ericsson var i 1970- og 1980-årene sentral i ml-bevegelsen. Hun var en periode leder i Norges Kommunistiske Studentforbund, var nestleder i AKP fra 1980 til 1984 og partileder fra 1984 til 1988.

Hun har utgitt diktsamlinger, romaner, faglitteratur, politiske skrifter mv. på norsk, engelsk og tysk. I 2009 ble hun tildelt Språklig samlings litteraturpris «for sin konsistente og bevisste bruk av radikalt bokmål gjennom et langt og svært allsidig liv som forfatter og skribent».

Bibliografi 
 Fotnoter i rødt, Aschehoug 1968 
 Kollektivet – et forsøk med nye samlivsformer, Universitetet i Oslo 1969 (hovedoppgave i psykologi) 
 Den tvetydige omsorgen. Sinnssykevesenets utvikling – et sosialpolitisk eksempel, Universitetsforlaget 1974 
 På parti med ungdomsgruppa – metoder i arbeid med «problemungdom», Universitetsforlaget 1975, med Monica Johansson 
 Våpnet er smidd på ny, dikt, Oktober 1978 
 «Av gammelmannssyke dør karene våre ikke –». Om blodhevn i to ulike samfunn, Institutt for kriminologi og strafferett 1979 
 Drømmen og kompasset, dikt, Oktober 1981 
 Bråk i klassen – elever og lærere forteller, Universitetsforlaget 1981, med Monica Rudberg 
 Alternativ konfliktløsning, Universitetsforlaget 1982 
 Per + Kari = trøbbel. Ungdom og kjønn, Universitetsforlaget 1985, med Geir Lundby og Monica Rudberg 
 Mors nest beste barn – ungdom, rusgift og kriminalitet, Universitetsforlaget 1985, med Geir Lundby og Monica Rudberg 
 Kvinnekamp: vi eier morgendagen!, Oktober 1986, redaktør 
 Søstre, kamerater!, Oktober 1987 (tredje utgave 2014)
 By oss ikke noe smått, dikt, Oktober 1988 
 Å passe et fuglebrett, dikt, Oktober 1990
 Alternativ konfliktløsning, Institutt for kriminologi og strafferett 1990 
 Den flerstemmige revolusjonen, Oktober 1991 
 En ny type sosialisme, Rød valgallianse 1991, med Trond Andresen 
 Kjønnsspillet, Cappelen 1992 
 Sisters, comrades, AKP 1993 
 Katten stryker seg inntil oss, dikt, Oktober 1993 
 Die Geschlechterfalle: biologisch bestimmt oder gesellschaftlich geprägt?, Kabel (Hamburg) 1994 

 Kjerringrokk, dikt, Oktober 1995 
 Barnevern som samfunnsspeil, Pax 1996 
 Forsømte eller forbryterske? Barnevern og kriminalitetskontroll i etterkrigstida, Ad notam Gyldendal 1996 
 Drift og dyd: kontrollen av jenter på femtitallet, Pax 1997 
 Alkekongeriket, dikt, Oktober 1997 
 Kvinnekamp i sari – møte med kvinner i India og Nepal, Røde Fane 1997, med Sissel Henriksen og Marte Michelet 
 Feministisk sosialisme?, Røde fane 1998 
 Far og mor, roman, Oktober 1998
 Skolebarn og skoleforeldre : om forholdet mellom hjem og skole, Pax 2000, med Guri Larsen
 Paradisfugl : en fortelling om de andre, Oktober 2000
 Hekketid, roman, Oktober 2001
 Krigsbarn i fredstid : sosialpolitiske og profesjonelle føringer i synet på tysk-norske krigsbarn 1945-1947, Unipub, 2004, med Eva Simonsen
 Krigsbarn i fredstid, Universitetsforlaget 2005, med Eva Simonsen
 Hjemkomst, roman, Oktober 2005
 Gunhild fra Vakkerøya, roman, Oktober 2008
 Alene, Oktober 2011
 Et hjertes beliggenhet, roman, Oktober 2013
 Den hjelpsomme okkupanten'', roman, Oktober 2017

Kilder 
 Presentasjon av Kjersti Ericsson i Forfatterkatalogen på Forfattersentrums nettsider

Eksterne lenker 
 

  Kvinnekamp i sari. Møte med kvinner i Nepal og India
  Kjersti Ericsson: "Ut av det brennende huset"
  Kjersti Ericsson: Den flerstemmige revolusjonen
  Kjersti Ericsson: Feministisk sosialisme?

Norske romanforfattere
Norske lyrikere
Norske sakprosaforfattere
AKPs ledere
Professorer ved Universitetet i Oslo
Norske professorer i kriminologi
Norske psykologer
Personer fra Oslo
Norske kvinnesaksforkjempere